title: Komission täytäntöönpanoasetus (EU) 2018/220, annettu 9 päivänä helmikuuta 2018, tiettyjen tavaroiden luokittelusta yhdistettyyn nimikkeistöön

text:
                  16.2.2018

                  FI

                  Euroopan unionin virallinen lehti

                  L 43/3

            KOMISSION TÄYTÄNTÖÖNPANOASETUS (EU) 2018/220,
      annettu 9 päivänä helmikuuta 2018,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:

                  (1)

                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                  (2)

                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                  (3)

                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                  (4)

                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 9 päivänä helmikuuta 2018.

               Komission puolesta,

               puheenjohtajan nimissä

            Stephen QUEST

               Pääjohtaja

               Verotuksen ja tulliliiton pääosasto

         (1)  EUVL L 269, 10.10.2013, s. 1.

         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

         LIITE

                     Tavaran kuvaus

                     Luokittelu (CN-koodi)

                     Perusteet

                     (1)

                     (2)

                     (3)

                     Mekaaninen laite (nk. manuaalinen levitin), joka koostuu teräsrungosta, kangasverhoillusta ja tilavuudeltaan noin 60 litraa olevasta muovisäiliöstä, pohjassa olevasta pyörivästä levittäjästä sekä kahdesta ilmatäytteisestä renkaasta.
                     Laite on suunniteltu lannoitteiden, hiekan, siemenien, suolan jne. levittämiseen (levittämiseen/hajottamiseen pyörimisliikkeen avulla). Levitysmäärää voi säätää kahvan avulla. Laite soveltuu laajojen alueiden säännölliseen huoltoon.
                     Ks. kuva (*1).

                     8424 89 70

                     Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön, 84 ryhmän 2 huomautuksen sekä CN-koodien 8424 , 8424 89  ja 8424 89 70  nimiketekstien mukaisesti.
                     Laite on nimikkeen 8424  (hiekan ja suolan levitys) kuvauksen sekä nimikkeen 8432  kuvauksen mukainen (lannoitteenlevitin ja kylvökone). Laitetta ei voi luokitella XVI jakson 3 huomautuksen nojalla, koska se ei suorita yhtä pääasiallista toimintoa. 84 ryhmän 2 huomautuksen mukaisesti kone tai laite, joka voidaan luokitella sekä nimikkeisiin 8401 –8424  että nimikkeisiin 8425 –8480 , luokitellaan nimikkeisiin 8401 –8424  (tässä tapauksessa nimikkeeseen 8424 ).
                     Laitetta voidaan käyttää sekä alanimikkeen 8424 82  maataloudessa tai puutarhanhoidossa käytettävänä laitteena että alanimikkeen 8424 89  muuna laitteena. Laitteen ominaisuuksien vuoksi kumpaakaan näistä toiminnoista ei pidetä XVI jakson 3 huomautuksessa tarkoitettuna laitteen pääasiallisena toimintona eikä kummankaan alanimikkeen katsota olevan tavaran kuvaukseltaan yksityiskohtaisempi. Laite on näin ollen luokiteltava numerojärjestyksessä viimeisenä olevaan alanimikkeeseen.
                     Laite on sen vuoksi luokiteltava CN-koodiin 8424 89 70  muuksi mekaaniseksi nesteen tai jauheen ruiskutus-, hajotus- tai sumutuslaitteeksi.

            (*1)  Kuva on ainoastaan ohjeellinen.


title: Komission täytäntöönpanoasetus (EU) 2018/230, annettu 16 päivänä helmikuuta 2018, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Monor, Monori” (SAN)

text:
               17.2.2018

               FI

               Euroopan unionin virallinen lehti

               L 45/1

         KOMISSION TÄYTÄNTÖÖNPANOASETUS (EU) 2018/230,
   annettu 16 päivänä helmikuuta 2018,
   suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Monor, Monori” (SAN)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
   sekä katsoo seuraavaa:

               (1)

               Komissio on asetuksen (EU) N:o 1308/2013 97 artiklan 2 ja 3 kohdan mukaisesti tarkastellut Unkarin lähettämää hakemusta nimityksen ”Monor, Monori” rekisteröimiseksi ja julkaissut hakemuksen Euroopan unionin virallisessa lehdessä
                   (2).

               (2)

               Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

               (3)

               Nimitys ”Monor, Monori” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Suojataan nimitys ”Monor, Monori” (SAN).
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä helmikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  EUVL C 329, 30.9.2017, s. 4.


title: Komission täytäntöönpanoasetus (EU) 2018/252, annettu 19 päivänä helmikuuta 2018, siipikarja-alan poikkeuksellisista markkinatukitoimenpiteistä Ranskassa

text:
               20.2.2018

               FI

               Euroopan unionin virallinen lehti

               L 46/1

         KOMISSION TÄYTÄNTÖÖNPANOASETUS (EU) 2018/252,
   annettu 19 päivänä helmikuuta 2018,
   siipikarja-alan poikkeuksellisista markkinatukitoimenpiteistä Ranskassa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 220 artiklan 1 kohdan a alakohdan,
   sekä katsoo seuraavaa:

               (1)

               Ranska vahvisti ja ilmoitti 1 päivän joulukuuta 2016 ja 30 päivän kesäkuuta 2017 välisenä aikana lukuisia korkeapatogeenisen lintuinfluenssan H5-alatyypin taudinpurkauksia. Ranskassa vahvistettiin yhteensä 486 taudinpurkausta. Tartunnan saaneet lajit ovat ankat, hanhet, kalkkunat, helmikanat, viiriäiset ja Gallus domesticus -lajin kananpojat, kanat, kukkopojat, salvukukot, lihotettaviksi tarkoitetut nuoret kanat, nuoret kanat ja munivat kanat.

               (2)

               Ranska toteutti välittömästi ja tehokkaasti kaikki neuvoston direktiivin 2005/94/EY (2) mukaisesti vaadittavat tarvittavat eläinten terveyttä ja eläinlääkintää koskevat toimenpiteet.

               (3)

               Ranska toteutti erityisesti torjunta- ja seurantatoimenpiteitä ja ennalta ehkäiseviä toimenpiteitä sekä muodosti suoja- ja valvontavyöhykkeitä, jäljempänä ’säännellyt vyöhykkeet’, komission täytäntöönpanopäätösten (EU) 2017/247 (3), (EU) 2017/417 (4), (EU) 2017/554 (5), (EU) 2017/696 (6), (EU) 2017/780 (7) ja (EU) 2017/1139 (8) mukaisesti. Taudin leviämisen torjumiseksi ja estämiseksi Ranska otti käyttöön kaksi toimenpidekokonaisuutta. Niistä ensimmäinen oli lintujen siirtojen rajoittaminen, lintujen siipikarjatiloille sijoittamisen kieltäminen ja pidennetyt kasvatustauot siipikarjatiloilla säännellyillä vyöhykkeillä, jotka perustettiin korkeapatogeenisen lintuinfluenssan H5-alatyypin taudinpurkauksen jälkeen. Toiseksi 31 päivänä maaliskuuta 2017 säännellyillä vyöhykkeillä sijaitsevilla ankkoja ja hanhia kasvattavilla tiloilla pidennettiin kasvatustaukoja ja kiellettiin siipikarjatiloille sijoittaminen 28 päivään toukokuuta 2017 asti.

               (4)

               Näitä toimenpiteitä soveltamalla Ranska onnistui taudin leviämisen hillitsemisessä ja lopettamisessa. Unionin ja kansallisia eläinten terveyttä ja eläinlääkintää koskevia toimenpiteitä sovellettiin 29 päivään syyskuuta 2017 kaikilla asianomaisilla tiloilla.

               (5)

               Ranska ilmoitti komissiolle, että terveyttä ja eläinlääkintää koskevat toimenpiteet, joita oli ollut tarpeen soveltaa taudin leviämisen hillitsemiseksi ja lopettamiseksi, olivat vaikuttaneet hyvin suureen määrään toimijoita ja että kyseiset toimijat olivat kärsineet tulonmenetyksiä, joihin ei voida myöntää unionin rahoitusosuutta Euroopan parlamentin ja neuvoston (EU) N:o 652/2014 (9) mukaisesti.

               (6)

               Komissio vastaanotti 12 päivänä huhtikuuta, 3 päivänä elokuuta ja 13 päivänä marraskuuta 2017 viralliset pyynnöt Ranskalta tiettyjen poikkeuksellisten toimenpiteiden osarahoittamiseksi asetuksen (EU) N:o 1308/2013 220 artiklan 3 kohdan nojalla.

               (7)

               Sovellettujen eläinten terveyttä ja eläinlääkintää koskevien toimenpiteiden tuloksena kasvatustaukoja pidennettiin, lintujen siipikarjatiloille sijoittaminen kiellettiin ja siirtoja rajoitettiin kaikentyyppisillä siipikarjatiloilla säännellyillä vyöhykkeillä, jotka perustettiin korkeapatogeenisen lintuinfluenssan H5-alatyypin taudinpurkausten jälkeen. Toimenpiteet koskivat seuraavia toimenpiteitä: ankat, hanhet, kalkkunat, helmikanat, viiriäiset ja Gallus domesticus -lajin kananpojat, kanat, kukkopojat, salvukukot, lihotettaviksi tarkoitetut nuoret kanat, nuoret kanat ja munivat kanat. Toimenpiteiden takia siipikarjan tuotanto väheni näillä tiloilla. Sen vuoksi on aiheellista korvata nämä tappiot.

               (8)

               Sovellettujen eläinten terveyttä ja eläinlääkintää koskevien toimenpiteiden seurauksena ankkojen ja hanhet sijoittaminen kaikille säännellyillä vyöhykkeillä sijaitseville tiloille kiellettiin 28 päivään toukokuuta 2017 saakka. Tämän takia siipikarjanlihan tuotanto väheni näillä ankkoja ja hanhia kasvattavilla tiloilla. Sen vuoksi on aiheellista korvata nämä tappiot.

               (9)

               Asetuksen (EU) N:o 1308/2013 220 artiklan 5 kohdan mukaisesti unionin osarahoitusosuuden poikkeuksellisia markkinatukitoimenpiteitä sovellettaessa on oltava 50 prosenttia Ranskalle aiheutuneista menoista. Komission olisi Ranskan pyyntöjä tarkasteltuaan vahvistettava kunkin poikkeuksellisen markkinatukitoimenpiteen osalta enimmäismäärät, joihin voidaan myöntää tukea.

               (10)

               Jotta vältettäisiin liian suurten korvausten riski, osarahoituksen kiinteän määrän olisi perustuttava teknisiin ja taloudellisiin tutkimuksiin tai kirjanpitoasiakirjoihin, ja se olisi kunkin linnun ja tuotteen osalta vahvistettava tarkoituksenmukaiselle tasolle tuotantolintujen ryhmän mukaan ottaen lajin lisäksi huomioon tuotantomenetelmä eli se, onko kyseessä tavanomainen tuotanto, vapaa laidun, kansallisen järjestelmän mukaisesti sertifioitu tuotanto, Label Rouge -järjestelmän mukaisesti sertifioitu tuotanto vai suojatun maantieteellisen merkinnän saanut tuotanto, ja myös toimitusketjun pituus eli pitkä toimitusketju niiden siipikarjankasvattajien osalta, jotka tuottavat vain eläviä elämiä, ja lyhyt toimitusketju niiden tuottajien osalta, jotka tuottavat eläviä elämiä ja jalostavat ne jalostetuiksi tuotteiksi.

               (11)

               Jotta estettäisiin kaksinkertaisen rahoituksen riski, aiheutuneita tappioita ei saisi olla korvattu valtiontuella tai vakuutuksista, ja unionin tämän asetuksen mukainen osarahoitus olisi rajoitettava tukikelpoisiin eläimiin ja tuotteisiin, jotka eivät ole saaneet asetuksen (EU) N:o 652/2014 mukaista unionin rahoitusosuutta.

               (12)

               Tässä asetuksessa säädettyjä poikkeuksellisia markkinatukitoimenpiteitä olisi sovellettava ainoastaan niin laajoina ja niin kauan kuin on ehdottomasti tarpeen markkinoiden tukemiseksi. Poikkeuksellisia markkinatukitoimenpiteitä olisi eritoten sovellettava ainoastaan siipikarjan tuotantoon tiloilla, jotka sijaitsevat säännellyillä vyöhykkeillä, ja sen ajanjakson osalta, jona sovellettiin unionin ja Ranskan lainsäädännössä säädettyjä eläinten terveyttä ja eläinlääkintää koskevia toimenpiteitä 1 päivän joulukuuta 2016 ja 30 päivän kesäkuuta 2017 välisenä aikana vahvistettuihin 486:een korkeapatogeenisen lintuinfluenssan taudinpurkaukseen ja 31 päivänä maaliskuuta 2017 säänneltyihin vyöhykkeisiin.

               (13)

               Jotta voitaisiin suhtautua joustavasti sellaisiin tapauksiin, joissa niiden eläinten määrä, jotka ovat jääneet tuottamatta ja joista voidaan myöntää korvausta, poikkeaa tässä asetuksessa vahvistetuista, arvioihin perustuvista enimmäismääristä, korvausta voidaan mukauttaa tietyissä rajoissa, kunhan unionin osarahoittamien menojen enimmäismäärää noudatetaan.

               (14)

               Näiden poikkeuksellisten markkinatukitoimenpiteiden talousarvion moitteettoman hallinnon varmistamiseksi unionin osarahoitusta olisi myönnettävä ainoastaan niihin maksuihin, jotka Ranska maksaa tuensaajille viimeistään 30 päivänä syyskuuta 2018. Komission delegoidun asetuksen (EU) N:o 907/2014 (10) 5 artiklan 2 kohtaa ei tulisi soveltaa.

               (15)

               Ranskan olisi maksujen tukikelpoisuuden ja sääntöjenmukaisuuden varmistamiseksi tehtävä ennakkotarkastuksia.

               (16)

               Jotta unioni voisi valvoa varainhoitoa, Ranskan olisi toimitettava komissiolle selvitys maksujen tarkastamisesta ja hyväksymisestä.

               (17)

               Jotta varmistetaan, että Ranska panee heti täytäntöön tässä asetuksessa vahvistetut toimenpiteet, tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               (18)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Unioni myöntää 50 prosentin osarahoitusosuuden menoista, joita Ranskalle aiheutui siipikarjan markkinoiden tukemisesta markkinoiden kärsittyä huomattavasti korkeapatogeenisen lintuinfluenssan H5-alatyypin 486 taudinpurkauksesta, jotka Ranska havaitsi ja ilmoitti 1 päivän joulukuuta 2016 ja 30 päivän kesäkuuta 2017 välisellä ajanjaksolla.
   2 artikla
   Ranskalle aiheutuneisiin menoihin voidaan myöntää unionin osarahoitusta ainoastaan

               a)

               siltä ajanjaksolta, jona sovellettiin liitteessä luetellussa unionin ja Ranskan lainsäädännössä tarkoitettuja eläinten terveyttä ja eläinlääkintää koskevia toimenpiteitä; ja

               b)

               niiden siipikarjatilojen osalta, joihin on sovellettu eläinten terveyttä ja eläinlääkintää koskevia toimenpiteitä ja jotka sijaitsevat liitteessä luetellussa unionin ja Ranskan lainsäädännössä tarkoitetuilla vyöhykkeillä, jäljempänä ’säännellyt vyöhykkeet’; ja

               c)

               jos Ranska on maksanut tuen tuensaajille viimeistään 30 päivänä syyskuuta 2018. Delegoidun asetuksen (EU) N:o 907/2014 5 artiklan 2 kohtaa ei sovelleta; ja

               d)

               jos eläin tai tuote ei ole saanut a alakohdassa tarkoitetun ajanjakson osalta mitään korvausta valtiontukena tai vakuutuskorvauksena eikä unionin rahoitustukea ole saatu asetuksen (EU) N:o 652/2014 nojalla.

         3 artikla
   1.   Unionin osarahoitusosuuden enimmäismäärä on 32 500 000 euroa seuraavasti:

               a)

               Kun kyseessä ovat säännellyillä vyöhykkeillä sijaitsevien hanhien ja ankkojen tuotannonmenetykset, sovelletaan seuraavia kiinteitä määriä eläintä kohti:

                           i)

                           Tuottajat, joiden toimitusketju on lyhyt:

                                       —

                                       CN-koodin 0105 99 10 alkukasvatusvaiheen myskisorsa-ankat:
                                       0,24 euroa lintua kohti enintään 420 877 linnusta,

                                       —

                                       CN-koodin 0105 99 10 lihotettavat myskisorsa-ankat:
                                       1,13 euroa lintua kohti enintään 469 483 linnusta,

                                       —

                                       CN-koodin 0105 99 10 loppukasvatusvaiheen myskisorsa-ankat:
                                       4,41 euroa lintua kohti enintään 596 122 linnusta,

                                       —

                                       CN-koodin 0105 99 10 myskisorsa-ankat, kokonaiset ruhot:
                                       2,20 euroa lintua kohti enintään 624 494 linnusta,

                                       —

                                       CN-koodin 0105 99 10 myskisorsa-ankat, palat:
                                       4,275 euroa lintua kohti enintään 434 960 linnusta,

                                       —

                                       CN-koodin 0105 99 10 myskisorsa-ankat, jalostetut tuotteet:
                                       19,055 euroa lintua kohti enintään 152 038 linnusta,

                                       —

                                       CN-koodin 0105 99 20 alkukasvatusvaiheen hanhet:
                                       2,455 euroa lintua kohti enintään 5 625 linnusta,

                                       —

                                       CN-koodin 0105 99 20 hanhet, kokonaiset ruhot:
                                       10,595 euroa lintua kohti enintään 9 832 linnusta,

                                       —

                                       CN-koodin 0105 99 20 hanhet, jalostetut tuotteet:
                                       23,33 euroa lintua kohti enintään 3 004 linnusta,

                                       —

                                       CN-koodin 0105 99 10 ankat, paistovalmiit:
                                       5,16 euroa lintua kohti enintään 215 linnusta,

                                       —

                                       CN-koodin 0105 99 20 hanhet, paistovalmiit:
                                       11,505 euroa lintua kohti enintään 215 linnusta.

                           ii)

                           Tuottajat, joiden toimitusketju on pitkä:

                                       —

                                       CN-koodin 0105 99 10 tavanomaisen tuotannon, suojatun maantieteellisen merkinnän ja Label Rouge -merkinnän alkukasvatusvaiheen myskisorsa-ankat:
                                       0,24 euroa lintua kohti enintään 7 681 851 linnusta,

                                       —

                                       CN-koodin 0105 99 10 kuuluvat tavanomaisen tuotannon lihotettavat myskisorsa-ankat:
                                       0,515 euroa lintua kohti enintään 456 754 linnusta,

                                       —

                                       CN-koodin 0105 99 10 suojatun maantieteellisen merkinnän lihotettavat myskisorsa-ankat:
                                       0,68 euroa lintua kohti enintään 6 464 618 linnusta,

                                       —

                                       CN-koodin 0105 99 10 Label Rouge -merkinnän lihotettavat myskisorsa-ankat:
                                       0,81 euroa lintua kohti enintään 724 618 linnusta,

                                       —

                                       CN-koodin 0105 99 10 tavanomaisen tuotannon loppukasvatusvaiheen myskisorsa-ankat:
                                       1,48 euroa lintua kohti enintään 776 279 linnusta,

                                       —

                                       CN-koodin 0105 99 10 suojatun maantieteellisen merkinnän loppukasvatusvaiheen myskisorsa-ankat:
                                       1,645 euroa lintua kohti enintään 5 929 395 linnusta,

                                       —

                                       CN-koodin 0105 99 10 Label Rouge -merkinnän loppukasvatusvaiheen myskisorsa-ankat:
                                       2,63 euroa lintua kohti enintään 633 228 linnusta,

                                       —

                                       CN-koodin 0105 99 10 tavanomaisen tuotannon myskisorsat:
                                       0,48 euroa lintua kohti enintään 104 958 linnusta,

                                       —

                                       CN-koodin 0105 99 10 sertifioidut myskisorsat:
                                       0,585 euroa lintua kohti enintään 215 linnusta,

                                       —

                                       CN-koodin 0105 99 10 Label Rouge -merkinnän myskisorsat:
                                       0,625 euroa lintua kohti enintään 215 linnusta,

                                       —

                                       CN-koodin 0105 99 10 sinisorsat:
                                       1,1325 euroa lintua kohti enintään 2 000 linnusta,

                                       —

                                       CN-koodin 0105 99 20 lihotettavat hanhet:
                                       2,855 euroa lintua kohti enintään 26 572 linnusta,

                                       —

                                       CN-koodin 0105 99 20 loppukasvatusvaiheen hanhet:
                                       5,54 euroa lintua kohti enintään 19 082 linnusta.

               b)

               Kun kyseessä ovat säännellyillä vyöhykkeillä sijaitsevan muun siipikarjan kuin ankkojen ja hanhien tuotannonmenetykset, sovelletaan seuraavia kiinteitä määriä eläintä ja päivää kohti:

                           i)

                           Tuottajat, joiden toimitusketju on lyhyt:

                                       —

                                       CN-koodin 0105 94 00 kanat, kokonaiset ruhot:
                                       0,02459 euroa lintua ja päivää kohti enintään 178 319 linnusta,

                                       —

                                       CN-koodin 0105 94 00 kanat, palat:
                                       0,03776 euroa lintua ja päivää kohti enintään 2 097 linnusta,

                                       —

                                       CN-koodin 0105 94 00 kanat, jalostetut tuotteet:
                                       0,086 euroa lintua ja päivää kohti enintään 705 linnusta,

                                       —

                                       CN-koodin 0105 99 50 helmikanat, kokonaiset ruhot:
                                       0,021335 euroa lintua ja päivää kohti enintään 4 181 linnusta,

                                       —

                                       CN-koodin 0105 99 50 helmikanat, palat:
                                       0,032765 euroa lintua ja päivää kohti enintään 215 linnusta,

                                       —

                                       CN-koodin 0105 99 30 kalkkunat, kokonaiset ruhot:
                                       0,045895 euroa lintua ja päivää kohti enintään 215 linnusta,

                                       —

                                       CN-koodin 0105 99 30 kalkkunat, palat:
                                       0,070485 euroa lintua ja päivää kohti enintään 215 linnusta,

                                       —

                                       CN-koodin 0105 94 00 salvukukot, kokonaiset ruhot:
                                       0,038595 euroa lintua ja päivää kohti enintään 215 linnusta,

                                       —

                                       CN-koodin 0105 94 00 lihotettaviksi tarkoitetut nuoret kanat, kokonaiset ruhot:
                                       0,045085 euroa lintua ja päivää kohti enintään 215 linnusta.

                           ii)

                           Tuottajat, joiden toimitusketju on pitkä:

                                       —

                                       CN-koodin 0105 94 00 tavanomaisen tuotannon kanat ja kukkopojat:
                                       0,00191 euroa lintua ja päivää kohti enintään 2 235 243 linnusta,

                                       —

                                       CN-koodin 0105 94 00 Label Rouge -merkinnän tai vapaat kanat:
                                       0,004165 euroa lintua ja päivää kohti enintään 5 904 353 linnusta,

                                       —

                                       CN-koodin 0105 94 00 luonnonmukaisen tuotannon kanat:
                                       0,00505 euroa lintua ja päivää kohti enintään 295 130 linnusta,

                                       —

                                       CN-koodin 0105 99 50 tavanomaisen tuotannon helmikanat:
                                       0,002325 euroa lintua ja päivää kohti enintään 25 166 linnusta,

                                       —

                                       CN-koodin 0105 99 50 Label Rouge -merkinnän ja vapaat helmikanat:
                                       0,003655 euroa lintua ja päivää kohti enintään 484 740 linnusta,

                                       —

                                       CN-koodin 0105 99 30 tavanomaisen tuotannon kalkkunat:
                                       0,005195 euroa lintua ja päivää kohti enintään 66 237 linnusta,

                                       —

                                       CN-koodin 0105 99 30 Label Rouge -merkinnän ja vapaat kalkkunat:
                                       0,00654 euroa lintua ja päivää kohti enintään 215 linnusta,

                                       —

                                       CN-koodin 0106 39 80 tavanomaisen tuotannon viiriäiset:
                                       0,000605 euroa lintua ja päivää kohti enintään 2 407 761 linnusta,

                                       —

                                       CN-koodin 0106 39 80 Label Rouge -merkinnän ja vapaat viiriäiset:
                                       0,00107 euroa lintua ja päivää kohti enintään 922 861 linnusta,

                                       —

                                       CN-koodin 0105 94 00 salvukukot:
                                       0,009475 euroa lintua ja päivää kohti enintään 215 linnusta,

                                       —

                                       CN-koodin 0105 94 00 lihotettaviksi tarkoitetut nuoret kanat:
                                       0,006575 euroa lintua ja päivää kohti enintään 215 linnusta.

                           iii)

                           Alkukasvatusvaiheen kananpoikien tuottajat:

                                       —

                                       CN-koodin 0105 94 00 alkukasvatusvaiheen kanat:
                                       0,013135 euroa lintua ja päivää kohti enintään 135 489 linnusta,

                                       —

                                       CN-koodin 0105 99 50 alkukasvatusvaiheen helmikanat:
                                       0,00812 euroa lintua ja päivää kohti enintään 5 004 linnusta,

                                       —

                                       CN-koodin 0105 99 30 alkukasvatusvaiheen kalkkunat:
                                       0,01261 euroa lintua ja päivää kohti enintään 215 linnusta.

                           iv)

                           Munivien kanojen tuottajat:

                                       —

                                       CN-koodin 0105 94 00 munintaan tarkoitetut tavanomaisen tuotannon nuoret kanat:
                                       0,00182 euroa lintua ja päivää kohti enintään 127 001 linnusta,

                                       —

                                       CN-koodin 0105 94 00 munintaan tarkoitetut nuoret lattiakanat:
                                       0,002545 euroa lintua ja päivää kohti enintään 25 460 linnusta,

                                       —

                                       CN-koodin 0105 94 00 munintaan tarkoitetut luonnonmukaisen tuotannon nuoret kanat:
                                       0,00197 euroa lintua ja päivää kohti enintään 215 linnusta,

                                       —

                                       CN-koodin 0105 94 00 munivat häkkikanat:
                                       0,004275 euroa lintua ja päivää kohti enintään 118 675 linnusta,

                                       —

                                       CN-koodin 0105 94 00 munivat lattiakanat:
                                       0,00575 euroa lintua ja päivää kohti enintään 215 linnusta,

                                       —

                                       CN-koodin 0105 94 00 vapaat munivat kanat:
                                       0,00867 euroa lintua ja päivää kohti enintään 33 273 linnusta,

                                       —

                                       CN-koodin 0105 94 00 Label Rouge -merkinnän munivat kanat:
                                       0,009585 euroa lintua ja päivää kohti enintään 215 linnusta,

                                       —

                                       CN-koodin 0105 94 00 luonnonmukaisen tuotannon munivat kanat:
                                       0,01306 euroa lintua ja päivää kohti enintään 46 887 linnusta.

         2.   Jos sellaisten eläinten lukumäärä, jotka ovat jääneet tuottamatta ja joista voidaan myöntää korvausta, ylittää 1 kohdassa tapauskohtaisesti vahvistetun eläinten enimmäismäärän, unionin osarahoitukseen oikeutettuja menoja voidaan mukauttaa tapauskohtaisesti ja osarahoitus voi ylittää määrät, jotka ovat seurausta eläinten enimmäismäärien tapauskohtaisesta soveltamisesta, edellyttäen että mukautusten kokonaismäärä on alle 10 prosenttia 3 artiklan 1 kohdassa tarkoitetusta unionin osarahoittamien menojen enimmäismäärästä.
   4 artikla
   Ranskan on tehtävä hallinnollisia ja fyysisiä tarkastuksia Euroopan parlamentin ja neuvoston asetuksen (EU) N:o 1306/2013 (11) 58 ja 59 artiklan mukaisesti.
   Ranskan on erityisesti tarkastettava

               a)

               tukihakemuksen jättäneiden hakijoiden tukikelpoisuus;

               b)

               kunkin tukikelpoisen hakijan osalta tosiasiallisen tuotannonmenetyksen tukikelpoisuus, määrä ja arvo;

               c)

               etteivät tukikelpoiset hakijat ole saaneet 2 artiklassa tarkoitettujen tappioiden korvaamiseksi rahoitusta muista lähteistä.

         Jos on tehty hallinnolliset tarkastukset, tuki voidaan maksaa tukikelpoisille hakijoille jo ennen kuin on tehty kaikki muut tarkastukset, erityisesti paikalla tehtyihin tarkastuksiin valittuja hakijoita koskevat tarkastukset.
   Jos hakijan tukikelpoisuudelle ei saada vahvistusta, tuki on perittävä takaisin ja määrättävä seuraamuksia.
   5 artikla
   Ranskan on toimitettava komissiolle selvitys maksujen tarkastamisesta ja hyväksymisestä.
   6 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).

      (3)  Komission täytäntöönpanopäätös (EU) 2017/247, annettu 9 päivänä helmikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä (EUVL L 36, 11.2.2017, s. 62).

      (4)  Komission täytäntöönpanopäätös (EU) 2017/417, annettu 7 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 63, 9.3.2017, s. 177).

      (5)  Komission täytäntöönpanopäätös (EU) 2017/554, annettu 23 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 79, 24.3.2017, s. 15).

      (6)  Komission täytäntöönpanopäätös (EU) 2017/696, annettu 11 päivänä huhtikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (EUVL L 101, 13.4.2017, s. 80).

      (7)  Komission täytäntöönpanopäätös (EU) 2017/780, annettu 3 päivänä toukokuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (OJ L 116, 5.5.2017, p. 30).

      (8)  Komission täytäntöönpanopäätös (EU) 2017/1139, annettu 23 päivänä kesäkuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 164, 27.6.2017, s. 59).

      (9)  Euroopan parlamentin ja neuvoston asetus (EU) N:o 652/2014, annettu 15 päivänä toukokuuta 2014, elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta (EUVL L 189, 27.6.2014, s. 1).

      (10)  Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).

      (11)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 352/78, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).

      LIITE

         Asetuksen 2 artiklassa tarkoitetut säännellyt vyöhykkeet ja ajanjaksot

      Direktiivin 2005/94/EY mukaisesti vahvistetut Ranskan alueet ja ajanjaksot, jotka määritellään seuraavissa säädöksissä:

                  —

                  Komission täytäntöönpanopäätös (EU) 2017/247, annettu 9 päivänä helmikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä (EUVL L 36, 11.2.2017, s. 62).

                  —

                  Komission täytäntöönpanopäätös (EU) 2017/417, annettu 7 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 63, 9.3.2017, s. 177).

                  —

                  Komission täytäntöönpanopäätös (EU) 2017/554, annettu 23 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 79, 24.3.2017, s. 15).

                  —

                  Komission täytäntöönpanopäätös (EU) 2017/696, annettu 11 päivänä huhtikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (EUVL L 101, 13.4.2017, s. 80).

                  —

                  Komission täytäntöönpanopäätös (EU) 2017/780, annettu 3 päivänä toukokuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 116, 5.5.2017, s. 30).

                  —

                  Komission täytäntöönpanopäätös (EU) 2017/1139, annettu 23 päivänä kesäkuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 164, 27.6.2017, s. 59).

                  —

                  Asetus, annettu 31 päivänä maaliskuuta 2017, korkeapatogeenisen lintuinfluenssan ennaltaehkäisyä, valvontaa ja torjuntaa Ranskan tietyissä osissa koskevista täydentävistä järjestelyistä) (Ranskan tasavallan virallinen lehti, 2.4.2017, teksti 24/71).

                  —

                  Prefektin määräykset korkeapatogeenisen lintuinfluenssan 1 päivän joulukuuta 2016 ja 30 päivän kesäkuuta 2017 välisellä ajanjaksolla vahvistetuista taudinpurkauksista tehdystä ilmoituksesta.

                  —

                  Prefektin määräykset korkeapatogeenisen lintuinfluenssan 1 päivän joulukuuta 2016 ja 30 päivän kesäkuuta 2017 välisellä ajanjaksolla vahvistetuista taudinpurkauksista tehtyjen ilmoitusten peruuttamisesta.


title: Komission täytäntöönpanoasetus (EU) 2018/258, annettu 21 päivänä helmikuuta 2018, täytäntöönpanoasetuksen (EU) N:o 725/2011 muuttamisesta sääntömääräisen testimenettelyn muuttumisen huomioon ottamiseksi ja hallinnollisten haku- ja sertifiointimenettelyjen yksinkertaistamisesta (ETA:n kannalta merkityksellinen teksti. )

text:
                  22.2.2018

                  FI

                  Euroopan unionin virallinen lehti

                  L 49/1

            KOMISSION TÄYTÄNTÖÖNPANOASETUS (EU) 2018/258,
      annettu 21 päivänä helmikuuta 2018,
      täytäntöönpanoasetuksen (EU) N:o 725/2011 muuttamisesta sääntömääräisen testimenettelyn muuttumisen huomioon ottamiseksi ja hallinnollisten haku- ja sertifiointimenettelyjen yksinkertaistamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 12 artiklan 2 kohdan,
      sekä katsoo seuraavaa:

                  (1)

                  Komissio hyväksyi komission asetuksessa (EU) 2017/1151 (2) esitetyn kansainvälisen yhdenmukaistetun kevyiden hyötyajoneuvojen testimenettelyn (WLTP) 1 päivänä kesäkuuta 2017. WLTP korvaa uuden eurooppalaisen ajosyklin (NEDC), joka vahvistetaan komission asetuksen (EY) N:o 692/2008 (3) liitteessä XII. Vuodesta 2021 lähtien asetuksessa (EY) N:o 443/2009 asetettujen hiilidioksidipäästötavoitteiden noudattaminen on todennettava WLTP:n mukaisesti määritettyjen hiilidioksidipäästöjen perusteella. Kyseisestä ajankohdasta lähtien myös ekoinnovaatioiden avulla saadut hiilidioksidisäästöt olisi määritettävä WLTP:n perusteella.

                  (2)

                  Jotta voitaisiin ottaa huomioon sääntömääräisen testimenettelyn muuttuminen ja kytkeä WLTP:n mukaiset hiilidioksidiarvot vastaaviin NEDC:n mukaisiin hiilidioksidiarvoihin, jotka vahvistetaan komission täytäntöönpanoasetuksessa (EU) 2017/1153 (4), on tarpeen muuttaa komission täytäntöönpanoasetusta (EU) N:o 725/2011 (5).

                  (3)

                  Jotta varmistetaan jouheva siirtyminen NEDC-syklistä WLTP-menetelmään, olisi oltava mahdollista jättää innovatiivisen teknologian ekoinnovaatiohyväksyntää koskeva hakemus NEDC:n perusteella 31 päivään joulukuuta 2019 asti ja WLTP:n perusteella tämän asetuksen voimaantulosta lähtien.

                  (4)

                  Komissio on myöntänyt yli 20 ekoinnovaatiohyväksyntää, mutta valmistajat ovat ottaneet tätä teknologiaa käyttöön vuoteen 2017 mennessä Euroopan unionin ajoneuvokannassa melko rajoitetusti. Jotta voidaan edistää tällaisen teknologian käyttöönottoa ja vähentää henkilöautojen hiilidioksidipäästöjä mahdollisimman paljon, hyväksyntä- ja sertifiointimenettelyä olisi yksinkertaistettava.

                  (5)

                  Säästöjen kynnysarvon alentaminen 0,5 g:aan CO2/km todennäköisesti edistää sellaisen innovatiivisen teknologian laajempaa käyttöönottoa, jolla pystytään vähentämään hiilidioksidipäästöjä. Jotta voidaan varmistaa, että nämä hiilidioksidisäästöt saavutetaan tosiasiallisesti, on keskeisen tärkeää, että ne määritetään erittäin tarkasti. Sen vuoksi on tarpeen arvioida ja esittää määrällisesti epävarmuus, joka liittyy säästöjen osoittamiseen käytettyihin menetelmiin ja ottaa tämä epävarmuus huomioon, kun hyväksyvä viranomainen sertifioi hiilidioksidisäästöt. On aiheellista linjata säästöjen kynnysarvon muutos WLTP:n käyttöönoton kanssa, minkä vuoksi uutta kynnysarvoa olisi sovellettava WLTP:n perusteella tehdyissä hakemuksissa.

                  (6)

                  Hiilidioksidisäästöjen osoittamiseksi osien testauksen olisi oltava mahdollinen tapauksissa, joissa säästöt eivät riipu ajoneuvosta, jotta voidaan parantaa hiilidioksidisäästöjen määrittämisen tarkkuutta ja yksinkertaistaa määrittämistä.

                  (7)

                  Hiilidioksidisäästöjen sertifioinnin yksinkertaistamiseksi hakijan pitäisi pystyä ehdottamaan säästöjen määrittämiseksi sovellettavan yksityiskohtaisen testimenetelmän lisäksi yksinkertaistettua arviointimenetelmää tai ennalta määritettyjä hiilidioksidisäästöjä innovatiivisen teknologian ekoinnovaatiohyväksyntää koskevassa hakemuksessa. Jos käytetään tällaista yksinkertaistettua menetelmää tai ennalta määritettyjä hiilidioksidisäästöjä, hyväksyvien viranomaisten sertifioimat säästöt olisi määritettävä varovasti ottaen huomioon osoitettujen säästöjen alin taso.

                  (8)

                  Teknologiaa, joka on jo jonkin aikaa ollut markkinoilla yleisesti saatavilla, ei voida pitää asetuksen (EY) N:o 443/2009 12 artiklassa tarkoitettuna innovatiivisena teknologiana, eikä sitä sen vuoksi tulisi pitää ekoinnovaationa. Oikeanlaisten kannustimien luomiseksi on sen vuoksi aiheellista korvata viitevuotena käytetty vuosi 2009 dynaamisella viitevuodella, jota käytetään verrokkina teknologian innovatiivisuuden määrittämiselle. Uutta dynaamista viitevuotta olisi sovellettava 1 päivästä tammikuuta 2020 lähtien jätettäviin hakemuksiin.

                  (9)

                  Jos komissio toteaa niiden kokemusten perusteella, jotka on saatu arvioimalla joukko innovatiivista teknologiaa, jolla on samat ominaisuudet, että on tyydyttävästi ja kiistattomasti osoitettu, että tämä teknologia täyttää asetuksen (EY) N:o 443/2009 12 artiklassa tarkoitetut perusteet, tai jos innovatiivinen teknologia ei riipu valmistajakohtaisista ajoneuvon parametreista, pitäisi olla mahdollista hyväksyä innovatiivinen teknologia ekoinnovaatioksi päätöksellä, jolla annetaan kaikille valmistajille mahdollisuus sertifioida hiilidioksidisäästöt kyseisen päätöksen perusteella, kunhan päätöksessä vahvistetut ehdot täyttyvät.

                  (10)

                  Osa innovatiivisesta teknologiasta edellyttää vankkaa tilastollista näyttöä, joka tukee innovatiivisen teknologian ekoinnovaatiohyväksyntää koskevassa hakemuksessa esitettyjä oletuksia ja testimenetelmässä ehdotettuja parametreja. Jotta saataisiin mahdollisimman laajat tietojoukot, pitäisi olla mahdollista, että valmistajien tai laitetoimittajien ryhmä esittää hakemuksen yhdessä. Tällöin ryhmällä pitäisi olla mahdollisuus jättää hakemus, jossa on useita todentamisraportteja, jos se on tarpeen luottamuksellisuus- tai kilpailusyistä.

                  (11)

                  Sen varmistamiseksi, että sertifioidut hiilidioksidipäästöt, joita valmistajat käyttävät tavoitteiden noudattamista varten, ovat oikeita, komissiolla pitäisi olla mahdollisuus reagoida nopeasti ja ilmoittaa valmistajille, jos se havaitsee testimenetelmässä tai innovatiivisessa teknologiassa poikkeamia tai epäjohdonmukaisuuksia, jotka voivat vaikuttaa sertifioitujen säästöjen tasoon, tai sille ilmoitetaan tällaisista.

                  (12)

                  Saadut kokemukset osoittavat, että saattaa olla tarpeen mukauttaa ekoinnovaation hyväksyvissä päätöksissä vahvistettuja testimenetelmiä, muun muassa teknisen kehityksen huomioon ottamiseksi, tai laajentaa hyväksymispäätös koskemaan useampia ajoneuvoja. Sen vuoksi sekä alkuperäisen hakijan että komission pitäisi pystyä panemaan vireille näiden päätösten muuttaminen.

                  (13)

                  Sen vuoksi täytäntöönpanoasetusta (EU) N:o 725/2011 olisi muutettava.

                  (14)

                  Tässä asetuksessa säädetyt toimenpiteet ovat ilmastonmuutoskomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Muutetaan täytäntöönpanoasetus (EU) N:o 725/2011 seuraavasti:

                  1)

                  Muutetaan 2 artikla seuraavasti:

                              a)

                              Korvataan 2 kohdan ensimmäinen virke seuraavasti:
                              ”Teknologian osalta voidaan tehdä tämän asetuksen nojalla innovatiivisen teknologian ekoinnovaatiohyväksyntää koskeva hakemus, kunhan se täyttää seuraavat edellytykset:”.

                              b)

                              Korvataan 2 kohdan a alakohta seuraavasti:

                                          ”a)

                                          teknologia on asennettu enintään kolmeen prosenttiin kaikista vuonna 2009 rekisteröidyistä uusista henkilöautoista sellaisten hakemusten osalta, jotka jätetään 31 päivään joulukuuta 2019 mennessä, tai enintään kolmeen prosenttiin kaikista vuonna n – 4, jossa n on hakemusvuosi, rekisteröidyistä uusista henkilöautoista sellaisten hakemusten osalta, jotka jätetään 1 päivästä tammikuuta 2020 lähtien;”.

                              c)

                              Lisätään 3 kohta seuraavasti:
                              ”3.   Innovatiivisen teknologian ekoinnovaatiohyväksyntää koskeva hakemus voidaan tehdä standardoidun testimenettelyn perusteella seuraavien mukaisesti:

                                          a)

                                          uusi eurooppalainen ajosykli, johon viitataan asetuksen (EY) N:o 692/2008 liitteessä XII, 31 päivään joulukuuta 2019 asti;

                                          b)

                                          kansainvälinen yhdenmukaistettu kevyiden hyötyajoneuvojen testimenettely, johon viitataan komission asetuksessa (EU) 2017/1151 (*1), 14 päivästä maaliskuuta 2018 lähtien.

                                 (*1)  Komission asetus (EU) 2017/1151, annettu 1 päivänä kesäkuuta 2017, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja komission asetuksen (EY) N:o 692/2008 kumoamisesta (EUVL L 175, 7.7.2017, s. 1).”"

                  2)

                  Muutetaan 3 artikla seuraavasti:

                              i)

                              Korvataan c alakohta seuraavasti:

                                          ”c)

                                          ’hakijalla’ valmistajaa tai laitetoimittajaa tai valmistajien tai laitetoimittajien ryhmää, joka jättää innovatiivisen teknologian ekoinnovaatiohyväksyntää koskevan hakemuksen;”

                              ii)

                              Lisätään f alakohta seuraavasti:

                                          ”f)

                                          ’pyynnön esittäjällä’ valmistajaa tai laitetoimittajaa tai valmistajien tai laitetoimittajien ryhmää, joka esittää pyynnön innovatiivisen teknologian ekoinnovaatiohyväksyntää koskevan päätöksen muuttamiseksi.”

                  3)

                  Muutetaan 4 artikla seuraavasti:

                              a)

                              Korvataan otsikko seuraavasti:
                              ”4 artikla
                              Innovatiivisen teknologian ekoinnovaatiohyväksyntää koskeva hakemus”.

                              b)

                              Muutetaan 2 kohta seuraavasti:

                                          i)

                                          Korvataan johdantolause seuraavasti:
                                          ”Innovatiivisen teknologian ekoinnovaatiohyväksyntää koskevan hakemuksen on sisällettävä seuraavat:”.

                                          ii)

                                          Korvataan e alakohta seuraavasti:

                                                      ”e)

                                                      menetelmä, jolla innovatiivisen teknologian avulla saavutettavat hiilidioksidipäästövähennykset osoitetaan, mukaan luettuna maininta sovellettuun standardoituun testimenetelmään 2 artiklan 3 kohdan mukaisesti, tai jos komissio on jo hyväksynyt tämän menetelmän, maininta hyväksytystä menetelmästä;”.

                                          iii)

                                          Lisätään e a alakohta seuraavasti:

                                                      ”e a)

                                                      tarpeen mukaan ja e alakohdassa tarkoitetun menetelmän lisäksi yksinkertaistettu menetelmä, jolla arvioidaan sertifioitavat hiilidioksidisäästöt, tai ennalta määritetyt hiilidioksidisäästöjen arvot, joita käytetään kaikkien sellaisten ajoneuvojen sertifioimiseksi, jotka on varustettu innovatiivisella teknologialla;”.

                                          iv)

                                          Korvataan f alakohdan i ja ii alakohta seuraavasti:

                                                      ”i)

                                                      innovatiivisen teknologian avulla saavutettavat päästövähennykset määritettynä e alakohdan ja tapauksen mukaan e a alakohdan mukaan täyttävät 9 artiklan 1 kohdassa määritellyn kynnysarvon, ottaen huomioon teknologian mahdollinen heikentyminen ajan kuluessa;

                                                      ii)

                                                      innovatiivisen teknologian avulla saavutettavat hiilidioksidisäästöt eivät kuulu tai kuuluvat vain osittain asetuksen (EY) N:o 443/2009 12 artiklan 2 kohdan c alakohdassa tarkoitetun hiilidioksidimittausten standardoidun testimenettelyn piiriin, siten kuin tämän asetuksen 2 artiklan 3 kohdassa täsmennetään;”.

                                          v)

                                          Lisätään iv alakohta seuraavasti:

                                                      ”iv)

                                                      hiilidioksidivähennyksen arvo, joka myönnetään sertifioinnissa ajoneuvolle yksinkertaistetun arviointimenetelmän mukaisesti tai e a alakohdassa tarkoitetun ennalta määritetyn hiilidioksidisäästöjen arvon perusteella, on alempi tai yhtä suuri kuin innovatiivisella teknologialla saavutettu päästövähennys, joka on määritetty e alakohdassa tarkoitettua testimenetelmää käyttäen, mukaan luettuna mahdollinen vuorovaikutus muiden ekoinnovaatioiden kanssa.”

                  4)

                  Muutetaan 5 artikla seuraavasti:

                              a)

                              Korvataan otsikko seuraavasti:
                              ”5 artikla
                              Verrokki ja ekoinnovaatio”.

                              b)

                              Korvataan 1 kohdan a ja b alakohta seuraavasti:

                                          ”a)

                                          ekoinnovaatioajoneuvo, joka varustetaan innovatiivisella teknologialla, tai tapauksen mukaan innovatiivinen teknologia itsenäisenä osana;

                                          b)

                                          verrokkiajoneuvo, jota ei varusteta innovatiivisella teknologialla mutta joka on muilta osin täysin samanlainen kuin ekoinnovaatioajoneuvo, tai tapauksen mukaan verrokkiteknologia itsenäisenä osana.”

                              c)

                              Korvataan 2 kohta seuraavasti:
                              ”2.   Jos hakija katsoo, että 8 ja 9 artiklassa tarkoitetut tiedot voidaan osoittaa muutoin kuin 1 kohdassa tarkoitetuilla keinoilla, innovatiivisen teknologian ekoinnovaatiohyväksyntää koskevan hakemuksen on sisällettävä tarvittavat tiedot tämän päätelmän perustelemiseksi ja menetelmä, joka tuottaa vastaavat tulokset.”

                              d)

                              Lisätään 3 kohta seuraavasti:
                              ”3.   Jos innovatiivisen teknologian ekoinnovaatiohyväksyntää koskeva hakemus tehdään WLTP:n perusteella 2 artiklan 3 kohdan b alakohdan mukaisesti, verrokkiajoneuvon on kuuluttava interpolointiperheeseen, joka edustaa huonointa tapausta ekoinnovaatiosäästöjen osoittamisen kannalta.
                              Asetuksen (EU) 2017/1151 liitteen XXI alaliitteessä 6 olevan 1.2.3.1 kohdan toisessa alakohdassa tarkoitetussa tapauksessa verrokkiajoneuvon on oltava testiajoneuvo H.
                              Verrokkiajoneuvon valinnan tueksi on esitettävä vankkaa ja riippumatonta tilastonäyttöä, jonka perusteella voidaan tehdä todennettavissa olevia oletuksia verrokkiajoneuvon asianmukaisuudesta ja edustavuudesta.”

                  5)

                  Muutetaan 7 artikla seuraavasti:

                              a)

                              Lisätään 1 a kohta seuraavasti:
                              ”1 a.   Jos hakijana on valmistajien tai laitetoimittajien ryhmä, sovelletaan seuraavia edellytyksiä:

                                          a)

                                          riippumattoman ja sertifioidun elimen on tehtävä 2 kohdan a–e alakohdassa tarkoitetut todennukset kunkin hakijaryhmään kuuluvan jäsenen osalta tarpeen mukaan riippuen innovatiivisen teknologian ekoinnovaatiohyväksyntää koskevan hakemuksen sisällöstä;

                                          b)

                                          jos se on tarpeen luottamuksellisuus- tai kilpailusyistä, hakijaryhmän jäsenet voivat toimittaa useita todentamisraportteja eri tietojoukoista saman hakemuksen tueksi.”

                              b)

                              Muutetaan 2 kohta seuraavasti:

                                          i)

                                          Lisätään c a alakohta seuraavasti:

                                                      ”c a)

                                                      todennettava 4 artiklan 2 kohdan e a alakohdan tapauksessa, että kyseisessä alakohdassa tarkoitetut yksinkertaistettu arviointimenetelmä tai ennalta määritetyt hiilidioksidisäästöjen arvot ovat asianmukaisia 4 artiklan 2 kohdan d alakohdassa tarkoitettujen ajoneuvojen hiilidioksidisäästöjen sertifioimiseksi ja täyttävät 4 artiklan 2 kohdan f alakohdan iv alakohdassa asetetut vaatimukset;”.

                                          ii)

                                          Lisätään alakohta seuraavasti:
                                          ”Sovellettaessa c ja c a alakohtaa riippumattoman ja sertifioidun elimen on toimitettava todentamista varten laaditut testausprotokollat.”

                              c)

                              Korvataan 3 kohdan ensimmäinen alakohta seuraavasti:
                              ”Riippumattoman ja sertifioidun elimen on hiilidioksidisäästöjen 11 artiklan mukaista sertifiointia varten laadittava valmistajan pyynnöstä raportti niiden erilaisten ekoinnovaatioiden välisestä vuorovaikutuksesta, joita ajoneuvotyyppiin, -varianttiin tai -versioon tai tapauksen mukaan interpolointiperheeseen on asennettu.”

                  6)

                  Muutetaan 8 artikla seuraavasti:

                              a)

                              Korvataan 1 kohdan a ja b alakohta seuraavasti:

                                          ”a)

                                          hiilidioksidipäästöt, jotka on saatu verrokkiajoneuvosta ja ekoinnovaatioajoneuvosta, joka on varustettu innovatiivisella teknologialla, ja jotka ovat tulosta 4 artiklan 2 kohdan e alakohdassa tarkoitetun menetelmän ja tapauksen mukaan 4 artiklan 2 kohdan e a alakohdassa tarkoitetun yksinkertaistetun arviointimenetelmän soveltamisesta;

                                          b)

                                          hiilidioksidipäästöt, jotka on saatu verrokkiajoneuvosta ja ekoinnovaatioajoneuvosta, joka on varustettu innovatiivisella teknologialla, ja jotka ovat tulosta 2 artiklan 3 kohdan a tai b alakohdassa täsmennetyn standardoidun testimenetelmän soveltamisesta.”

                              b)

                              Lisätään 2 kohtaan alakohta seuraavasti:
                              ”Jos innovatiivisen teknologian ekoinnovaatiohyväksyntää koskeva hakemus on tehty 2 artiklan 3 kohdan b alakohdan perusteella, epävarmuus on arvioitava ja esitettävä määrällisesti säästöjen määrittämistä varten. Määrällisesti esitetty epävarmuus on vähennettävä kokonaissäästöistä.”

                              c)

                              Lisätään 3 kohta seuraavasti:
                              ”3.   Jos kyseessä ovat ennalta määritellyt hiilidioksidisäästöjen arvot, joita ehdotetaan 4 artiklan 2 kohdan e a alakohdan mukaisesti, kyseiset arvot on asetettava enintään 2 kohdan mukaisesti määriteltyjen kokonaissäästöjen tasolle.”

                  7)

                  Muutetaan 9 artikla seuraavasti:

                              a)

                              Korvataan 1 kohta seuraavasti:
                              ”1.   Innovatiivisen teknologian avulla 8 artiklan 2 kohdan mukaisesti saavutettavan vähennyksen on oltava

                                          a)

                                          1 g CO2/km, kun kyseessä on hakemus, joka on tehty 2 artiklan 3 kohdan a alakohdan perusteella;

                                          b)

                                          0,5 g CO2/km, kun kyseessä on hakemus, joka on tehty 2 artiklan 3 kohdan b alakohdan perusteella.”

                              b)

                              Korvataan 2 kohdassa ilmaisu ”standarditestisyklin” ilmaisulla ”standardoidun testimenettelyn”.

                  8)

                  Korvataan 10 artiklan otsikko seuraavasti:
                  ”10 artikla
                  Innovatiivisen teknologian ekoinnovaatiohyväksyntää koskevan hakemuksen arviointi”.

                  9)

                  Muutetaan 11 artikla seuraavasti:

                              a)

                              Korvataan 2 kohta seuraavasti:
                              ”2.   Ekoinnovaation avulla saavutettavat sertifioidut hiilidioksidisäästöt, jotka osoitetaan innovatiivisen teknologian hyväksymistä ekoinnovaatioksi koskevan päätöksen mukaisesti, on täsmennettävä erikseen sekä tyyppihyväksyntäasiakirjoissa että vaatimustenmukaisuustodistuksessa direktiivin 2007/46/EY mukaisesti niiden testien perusteella, joita tutkimuslaitokset tekevät mainitun direktiivin 11 artiklan mukaisesti, käyttäen hyväksyttyä testimenetelmää.
                              Hyväksymispäätöksen vaatimusten mukaisesti 8 artiklan 2 kohdassa tarkoitettu määrällisesti esitetty epävarmuus on vähennettävä sertifioitavista kokonaissäästöistä. Jos ekoinnovaation avulla saavutettavat hiilidioksidisäästöt jäävät tietyssä ajoneuvotyypissä, -variantissa tai -versiossa tai tapauksen mukaan interpolointiperheessä alle 9 artiklan 1 kohdassa täsmennetyn kynnysarvon, säästöjä ei sertifioida.
                              Jos 4 artiklan 2 kohdan e a alakohdan mukaisesti vahvistetut ennalta määritetyt hiilidioksidisäästöt täsmennetään hyväksyntää koskevassa päätöksessä, kyseiset ennalta määritetyt hiilidioksidisäästöjen arvot voidaan kirjata suoraan tyyppihyväksyntäasiakirjoihin, kunhan hyväksyvä viranomainen kykenee vahvistamaan, että ajoneuvo on varustettu teknologialla hyväksymispäätöksen eritelmien mukaisesti.”

                              b)

                              Korvataan 4 kohdan toisessa alakohdassa arvo ”1 g CO2/km” arvolla ”0,5 g CO2/km”.

                  10)

                  Muutetaan 12 artikla seuraavasti:

                              a)

                              Lisätään 1 kohdan toisen alakohdan jälkeen alakohta seuraavasti:
                              ”Jos komissio havaitsee testimenetelmässä tai innovatiivisessa teknologiassa poikkeamia tai epäjohdonmukaisuuksia verrattuna tietoihin, jotka se oli saanut osana innovatiivisen teknologian ekoinnovaatiohyväksyntää koskevaa hakemusta, tai jos sille ilmoitetaan tällaisista, se voi ilmoittaa myös tästä valmistajalle.”

                              b)

                              Korvataan 3 kohta seuraavasti:
                              ”3.   Valmistaja, jonka sertifioituja hiilidioksidisäästöjä ei enää oteta huomioon, voi hakea asianomaisille ajoneuvoille uutta sertifiointia 11 artiklassa säädetyn menettelyn mukaisesti tai voi tapauksen mukaan esittää 12 a artiklan mukaisesti hyväksymispäätöksen muuttamiseksi pyynnön, joka tueksi on esitettävä näyttöä, jota edellytetään testimenetelmän asianmukaisuuden ja innovatiivisen teknologian avulla saavutettavien hiilidioksidisäästöjen vahvistamiseksi.”

                  11)

                  Lisätään 12 a artikla seuraavasti:
                  ”12 a artikla
                  Innovatiivisen teknologian ekoinnovaatiohyväksyntää koskevan päätöksen muuttaminen
                  1.   Valmistaja tai laitetoimittaja, mukaan luettuna alkuperäinen hakija, voi toimittaa komissiolle pyynnön, joka koskee voimassa olevan hyväksymispäätöksen muuttamista. Pyyntö ja sen kaikki liiteasiakirjat on toimitettava myös sähköpostitse tai sähköisellä tietovälineellä taikka ladattava komission ylläpitämälle palvelimelle. Kirjalliseen pyyntöön on sisällytettävä liiteasiakirjojen luettelo.
                  2.   Muutospyynnössä on toimitettava seuraavat tiedot ja näyttö:

                              a)

                              pyynnön esittäjän yhteystiedot;

                              b)

                              viitetiedot muutettavasta hyväksymispäätöksestä;

                              c)

                              kuvaus ehdotetuista muutoksista, mukaan luettuna tiivistelmä kuvauksesta;

                              d)

                              näyttö, joka osoittaa muutosten tarpeellisuuden ja asianmukaisuuden;

                              e)

                              näyttö, joka osoittaa, että innovatiivisen teknologian avulla saavutettu päästövähennys, joka on määritetty käyttäen muutettua testimenetelmää tai muutettua yksinkertaistettua arviointimenetelmää tai ennalta määritettyjä hiilidioksidisäästöjä, täyttää 9 artiklan 1 kohdassa täsmennetyn kynnysarvon, kun otetaan huomioon teknologian mahdollinen heikentyminen ajan kuluessa;

                              f)

                              riippumattoman ja sertifioidun elimen laatima validointiraportti, jossa todennetaan seuraavat:

                                          i)

                                          muutettu testimenetelmä täyttää 6 artiklan 1 kohdassa asetetut vaatimukset ja tapauksen mukaan 4 artiklan 2 kohdan f alakohdan iv alakohdassa asetetut vaatimukset;

                                          ii)

                                          innovatiivisen teknologian avulla saavutettu päästövähennys, joka on määritetty käyttäen muutettua testimenetelmää tai muutettua yksinkertaistettua arviointimenetelmää tai ennalta määritettyjä hiilidioksidisäästöjä, täyttää 9 artiklan 1 kohdassa täsmennetyn kynnysarvon, kun otetaan huomioon teknologian mahdollinen heikentyminen ajan kuluessa.

                        3.   Vastaanotettuaan muutosta koskevan pyynnön komissio julkaisee ehdotetuista muutoksista 2 kohdan c alakohdassa tarkoitetun tiivistetyn kuvauksen.
                  4.   Komissio arvioi muutosta koskevan pyynnön ja muuttaa yhdeksän kuukauden kuluessa täydellisen pyynnön vastaanottamisesta hyväksymispäätöstä, jollei ehdotettujen muutosten asianmukaisuudesta esitetä vastalauseita.
                  Muutetussa hyväksymispäätöksessä on tapauksen mukaan täsmennettävä sen sovellettavuus ja tiedot, joita vaaditaan hiilidioksidisäästöjen sertifiointia varten tämän asetuksen 11 artiklan mukaisesti, jollei toimielinten asiakirjojen saamista yleisön tutustuttavaksi koskevassa asetuksessa (EY) N:o 1049/2001 määriteltyjen poikkeusten soveltamisesta muuta johdu.
                  5.   Komissio voi vaatia ehdotettuihin muutoksiin mukautuksia. Tällöin komissio kuulee pyynnön esittäjää ja muita asiaan liittyviä sidosryhmiä, mukaan luettuna alkuperäinen hakija, joka esitti hakemuksen, jolla innovatiiviselle teknologialle haetaan ekoinnovaatiohyväksyntää, ehdotetuista muutoksista ja ottaa tarvittaessa huomioon saadut kommentit.
                  6.   Arviointijaksoa voidaan pidentää viidellä kuukaudella, jos komissio katsoo, ettei pyyntöä voida arvioida asianmukaisesti yhdeksän kuukauden arviointijakson aikana innovatiivisen teknologian tai siihen liittyvän muutetun testimenetelmän monimutkaisuuden taikka muutospyynnön laajuuden ja sisällön vuoksi.
                  Komissio ilmoittaa pyynnön esittäjälle arviointijakson pidentämisestä 40 päivän kuluessa pyynnön vastaanottamisesta.
                  7.   Komissio voi milloin tahansa muuttaa hyväksymispäätöstä omasta aloitteestaan, etenkin teknisen edistyksen huomioon ottamiseksi. Komissio kuulee alkuperäistä hakijaa, joka esitti hakemuksen, jolla innovatiiviselle teknologialle haetaan ekoinnovaatiohyväksyntää, ja muita asiaan liittyviä sidosryhmiä harkitsemistaan muutoksista ja ottaa tarvittaessa huomioon saadut kommentit.”

                  12)

                  Poistetaan 14 artikla.

            2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 21 päivänä helmikuuta 2018.

               Komission puolesta

               Puheenjohtaja

            Jean-Claude JUNCKER

         (1)  EUVL L 140, 5.6.2009, s. 1.

         (2)  Komission asetus (EU) 2017/1151, annettu 1 päivänä kesäkuuta 2017, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja asetuksen (EY) N:o 692/2008 kumoamisesta (EUVL L 175, 7.7.2017, s. 1).

         (3)  Komission asetus (EY) N:o 692/2008, annettu 18 päivänä heinäkuuta 2008, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008, s. 1).

         (4)  Komission täytäntöönpanoasetus (EU) 2017/1153, annettu 2 päivänä kesäkuuta 2017, menetelmän vahvistamisesta sääntömääräisen testausmenettelyn muuttumisen huomioon ottamiseksi tarvittavien korrelaatioparametrien määrittämiseksi ja asetuksen (EU) No 1014/2010 muuttamisesta (EUVL L 175, 7.7.2017, s. 679).

         (5)  Komission täytäntöönpanoasetus (EU) N:o 725/2011, annettu 26 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti (EUVL L 194, 26.7.2011, s. 19).